Tura je zaradi predhodnega dežja in boljše vremenske napovedi potekala v nedeljo, 8.8.2010. V izogib gneči v smereh smo o izvedbi ture obvestili tudi širšo slovensko alpinistično javnost. Kljub že omenjeni vremenski napovedi, smo imeli z izjemo popoldanskih meglic srečo, saj v času plezanja ni bilo nobene nevihte. Edina nevihta je ujela navezo Rak-Bekeš-Žura na poti med Aljaževim domom in parkiriščem.
Izpostavil bi hiter vzpon naveze Kejžar-Premk, ki je ob 12h že začela sestopati po poti čez Plemenice. Tečajniki so ugotovili, da je plezanje v Triglavu zahtevno, saj so smeri dolge, potrebno je plezati po lažjem, razbitem terenu. Za varno plezanje v Steni je predpogoj dobra fizična kondicija ter vplezanost v hribovskih smereh, ne gre tudi brez osnovne priprave v plezalnih vrtcih. V prihodnje bi bilo vredno razmisliti, da gredo zaradi varnosti na turo lahko samo tisti tečajniki, ki imajo prej poleg udeležbe na 1. skupni turi vsaj še 1-2 splezani smeri v hribih.
Prišlo je tudi do manjše poškodbe, ko sem vodja ture Mihatu na roko zvalil zajeten stop. K sreči je Miha stisnil zobe in sva srečno izplezala ter sestopila. K sreči ni bilo nič zlomljenega.

Tura je uspela, saj smo vsi srečno prispeli v dolino. Manjši zainteresiranosti tečajnikov (7 tečajnikov na turi) verjetno botruje izvedba ture v visokem poletju.

Janez

OPRAVLJENI VZPONI

Tečajniške naveze:

Stojan Kejžar – Mateja Premk; Zahodna zajeda

Tadej Mrak – Ana Murn; Wisiakova

Velesa Mrak – Tina Štukelj; Wisiakova

Tadej Lazar – Aleš Bardorfer; Bavarska
Peter Dragar – Igor Delfin; Kratka Nemška
Urša Erman – Urša Dežman; Ljubljanska

Janez Toni – Miha Gregorčič; Kanelopulus-Batista (do police) z izstopom po Bohinjski
Netečajniške naveze:
Gašper Rak – Marko Bekeš – Matjaž Žura; Tržaška

Miloš Mokotar – Žiga Novak; Dolga Nemška

